Gullna reglan svokallaða er ein megin undirstaða siðfræði Vesturlandabúa eins og ég hef áður bent á hér á tru.is . Hana er að finna í ræðu Jesú Krists í Matteusarpguðspjalli og hún hljóðar þannig með orðum hans : Allt sem þér viljið að aðrir menn gjöri yður , það skuluð þér og þeim gjöra Í ljósi þessarar grundvallarreglu er sorglegt hvernig heyrst hefur talað um innflytjendur í skúmaskotum hér á landi að undanförnu . " Þessir " innflyjendur eru sagðir " pakk " , það þarf að vernda börnin okkar fyrir " þeim " , " þeir " eru allir nauðgarar og glæpamenn , best væri setja " þá " í gám og senda þá burt af landi ... og margt hefur verið sagt þaðan af verra . Saga 20. aldarinnar sýnir hvert slík orðræða leiðir . En þegar " Við " flytjum til útlanda ætlumst " Við " til að vel sé á móti okkur tekið . Um 20 - 30.000 Íslendingar búa erlendis . Sömuleiðis gat áhugaleysi og fyrirlitning sumra á okkur Íslendingum sært mig djúpt . " Þeir " sem hingað flytja til " Okkar " auðga landið og menninguna . " Við " ættum að taka á móti " Þeim " eins og við vildum að " Þeir " tækju á móti " Okkur " eða bönum okkar þegar við flytjum erlendis til náms og starfa . Og " Við " ættum reyndar að ganga skrefinu lengra . " Við " og " Þau " erum jafn ólík eða lík hvert og eitt eins og við erum mörg . Tökum vel á móti fólki sem vill auðga okkur með reynslu sinni , menningu sinni og trú . Umfram allt , virðum hvort annað sem manneskjur , sem börn Guðs , hvort sem við erum kristin eða múslímar , frá Íslandi , Litáen , Póllandi , Ísrael , Palestínu , Danmörku eða Filipseyjum . Hættum að skipta þeim sem hér búa í " Við " og " Þessir hinir " . Það er að segja , ef við viljum að Gullna reglan sé áfram leiðarljós okkar í þessu landi .